User talk:Rajendravkadi

ಸನಾದಿ ಅಪ್ಪಣ್ಣ
Sanadi Appanna

ಕರ್ನಾಟಕದ ಸಂಗೀತ ಲೋಕದ ದೃವತಾರೆ ಶಹನಾಯಿ ಮಾಂತ್ರಿಕ ಸನಾದಿ ಅಪ್ಪಣ್ಣನವರ ನಿಜವಾದ ಹೆಸರು ಅಪ್ಪಣ್ಣಪ್ಪ ವಾಲಗದ. ಇವರು 1876 ರಲ್ಲಿ ಬಾಗಲಕೋಟೆ  ಜಿಲ್ಲೆಯ  ಬಿಳಗಿಯಲ್ಲಿ ಜನಿಸಿದ್ದು ಬಾಲ್ಯದಿಂದಲೇ ಶಹನಾಯಿ ನುಡುಸುವುದರಲ್ಲಿ ನಿಪುಣರಾಗಿದ್ದರು. ಅಪ್ಪಣ್ಣನವರ ತಂದೆ ಸಾಬಣ್ಣ ವಾಲಗದ ಕೂಡಾ ಶಹನಾಯಿ ವಾದಕರಾಗಿದ್ದರು. ಅಪ್ಪಣ್ಣನವರು ಕೇವಲ ಶಹನಾಯಿ ವಾದನವಲ್ಲದೆ ಕರ್ನಾಟಕ ಹಾಗೂ ಹಿಂದೂಸ್ತಾನಿ ಶೈಲಿಯ ಸಂಗೀತದಲ್ಲೂ ಪರಿಣಿತಿ ಹೊಂದಿದ್ದರು. ಇವರು ಪಿಟೀಲನ್ನು ಸಹ ಬಹಳ ಸಲೀಸಾಗಿ ನುಡಿಸುತ್ತಿದ್ದರಂತೆ. ದುರ್ಗಾಮಾಲಕಂ, ಸ್ಮಾರ್ವಾ ಆದಿಯಾಗಿ ಅನೇಕ ರಾಗಗಳನ್ನು ಲೀಲಾಜಾಲವಾಗಿ ನುಡಿಸುತ್ತಿದ್ದರಂತೆ. ಇವರ ಶಹನಾಯಿ ವಾದನವನ್ನು ಕೇಳಲು ಆಗಿನ ಮೈಸೂರಿನ ಮಹಾರಾಜರು, ಜಮಖಂಡಿಯ ಪಠವರ್ಧನ ಮಹಾರಾಜರು, ಮುಧೋಳದ ಘೋರ್ಪಡೆ ಸಾಮಂತರು, ಕೊಲ್ಹಾಪುರದ ರಾಜಶ್ರೀ ಶಾಹು ಮಹಾರಾಜರಾದಿಯಾಗಿ ಇವರಿಗೆ ತಮ್ಮ್ ಒಡ್ಡೋಲಗದಲ್ಲಿ ವಿಶೇಷ ಆಮಂತ್ರಣ ನೀಡಿ ಗೌರವಿಸುತ್ತಿದ್ದರಂತೆ. ಹತ್ತು ಹಲವಾರು ಪ್ರಶಸ್ತಿಗಳನ್ನು ಅಂದಿನ ಮಹಾರಾಜರು ನೀಡಿ ಗೌರವಿಸಿದ್ದರಂತೆ. ಅಪ್ಪಣ್ಣನವರು ಸ್ವರಸಾಮ್ರಾಟರೆಂದು ಜನಸಾಮಾನ್ಯರಿಂದ ಕರೆಯಿಸಿಕೊಂಡಿದ್ದರಂತೆ. ಆದರೆ ಅಪ್ಪಣ್ಣನವರ ವಯಕ್ತಿಕ ಬದುಕು ಅಷ್ಟೊಂದು ಸುಖದಾಯಕವಾಗಿರಲಿಲ್ಲವಂತೆ. ಇಬ್ಬರು ಹೆಣ್ಣುಮಕ್ಕಳು ಹಾಗು ಒಬ್ಬ ಗಂಡು ಮಗನ ತಂದೆಯಾಗಿದ್ದ ಅಪ್ಪಣ್ಣನವರು ಸರಕಾರಿ ನೌಕರಿಯಲ್ಲಿದ್ದ ಅವರ ಮಗ ಹಣುಮಂತ ವಾಲಗದ  ತಂದೆಯವರು ಶಹನಾಯಿ ನುಡಿಸುವುದು ಇಷ್ಟವಿರಲಿಲ್ಲವಂತೆ. ಹೀಗಾಗಿ ಅಪ್ಪಣ್ಣನ್ನವರು ಮಗನಿಂದ ಬಹಳಷ್ಟು ಅವಮಾನ ಎದುರಿಸಬೇಕಾಯಿತು. ಸ್ವಾಭಿಮಾನಿಯಾಗಿದ್ದ ಅಪ್ಪಣ್ಣನವರಿಗೆ ಮಗ ತಮ್ಮ ಕುಲಕಸುಬನ್ನು ಕೀಳಾಗಿ ಕಂಡಿದ್ದು ಬಹಳಾನೇ ನ್ನೋವು ಸಂಕಟ ತಂದಿತ್ತಂತೆ. ಕೊನೆಗಾಲದವೆರೆಗೂ ಇದೆ ನೋವಿನಲ್ಲಿದ್ದ ಅಪ್ಪಣ್ಣನವರು 1945 ರಲ್ಲಿ ಸ್ನಾನಕ್ಕೆ ಹೋದಾಗ ಅಪಘಾತಕ್ಕೀಡಾಗಿ ಇಹಲೋಕವನ್ನು ತ್ಯಜಿಸಿದರು. ಮುಂದೆ ಇವರ ನಿಜ ಜೀವನವನ್ನು ಆಧರಿಸಿ ಕನ್ನಡದ ದಿಗ್ಗಜ ಕಾದಂಬರಿಕಾರ ಶ್ರೀ. ಕೃಷ್ಣಮೂರ್ತಿ ಪುರಾಣಿಕರು ಕೆಲವಂದಿಷ್ಟು ಕಾಲ್ಪನಿಕ ಘಟನೆಗಳನ್ನು ಸೇರಿಸಿ ಬರೆದ ಮಹೋನ್ನತ ಕಾದಂಬರಿ "ಕುಣಿಯಿತು ಹೆಜ್ಜೆ ನಲಿಯಿತು ಗೆಜ್ಜೆ". ಈ ಕಾದಂಬರಿಯನ್ನು ಆದರಿಸಿ ಖ್ಯಾತ ನಿರ್ದೇಶಕ ವಿಜಯ್ ಅವರು ೧೯೭೭ ರಲ್ಲಿ ನಿರ್ಮಿಸಿದ ಚಲನಚಿತ್ರ "ಸನಾದಿ ಅಪ್ಪಣ್ಣ". ಈ ಚಿತ್ರವು ಕನ್ನಡ ಚಿತ್ರರಂಗದಲ್ಲಿ ಒಂದು ಮೈಲಿಗಲ್ಲಾಗಿ ನಿಂತಿದ್ದು ಇತಿಹಾಸ. ವರನಟ ಡಾ. ರಾಜಕುಮಾರ್ ಅವರ ಉತ್ಕ್ರುಷ್ಟ ಹಾಗೂ ಮನೋಜ್ಞ ನಟನೆಯಂತೂ ಎಷ್ಟು ಹೊಗಳಿದರೂ ಸಾಲದು. ಹಾಗೆಯೇ ದಂತದ ಗೊಂಬೆ ಜಯಪ್ರದಾ ಭರತನಾಟ್ಯ, ಭಾರತರತ್ನ ಉಸ್ತಾದ್ ಬಿಸ್ಮಿಲ್ಲಾಖಾನ್ ಸ್ವತಃ ನುಡಿಸಿದ ಶಹನಾಯಿ, ಚಿ. ಉದಯಶಂಕರರ ಚಿತ್ರಕತೆ, ಸಾಹಿತ್ಯ ಹಾಗೂ ಹೃದಯಸ್ಪರ್ಶಿ ಸಂಭಾಷಣೆ ಚಿತ್ರದ ಹೆಗ್ಗಳಿಕೆ. ಈ ಚಿತ್ರಕ್ಕೆ ಶ್ರೇಷ್ಠ ಸಂಗೀತಕಾರ ಜಿ ಕೆ ವೆಂಕಟೇಶವರ ಸಂಗೀತ ನಿರ್ದೇಶನ ನೀಡಿದ್ದು ಕೊನೆಯ ಕ್ಲೈಮಾಕ್ಸ್ ದೃಶ್ಯವಂತೂ ಎಂತಹ ಕಠಿಣ ಹೃದಯಿಯೂ ಕಣ್ಣೀರು ಹಾಕದೆ ಇರಲಾರದಂತೆ ಚಿತ್ರಿಸಿದ ಚಿತ್ರ ಸನಾದಿ ಅಪ್ಪಣ್ಣ. ಚಿತ್ರದಲ್ಲಿನ ಮಗುವಿನ ರೋಧನೆ "ತಾ ತಾ ....ಪೀ ಪೀ..... ತಾ ತಾ ....ಪೀ ಪೀ...." ಅವಿಸ್ಮರಣೀಯ.